4. ΝΟΜΟΘΕΤ.ΔΙΑΤΑΓΜΑ υπ’ αριθ. 4028 της 12/13 Νοεμ. 1959 (ΦΕΚ Α΄ 249) Περί ιεραρχίας, προαγωγών και τοποθετήσεων των αξιωματικών των Ενόπλων Δυνάμεων. Τροποποιηθέν και συμπληρωθέν δια των Ν.Δ. 4102/1960, 4179/1961, 4330/1963, 4520/1966, 4597/1966, των Α.Ν. 2/1967, 41/1967, 47/1967, 216 / 1967, 307/1968, 327/1968, 433/1968, 488/ 1968, 506/1968 και του Ν.Δ. 59/1968, κατηργήθη δια της παρ. 1α άρθρ. 55 Ν.Δ. 178/1969 (κατωτ. αριθ. 31) εκτός του αναφερομένου εις τα ειδικά τυπικά προσόντα άρθρ. 16, περί ου βλ. την παρ. 11 άρθρ. 54 Ν.Δ. 178/1969 και του αναφερομένου εις τα όρια ηλικίας άρθρ. 40, περί ου βλ. την παρ. 29 του αυτού άρθρ. 54 Ν.Δ. 178/1969, άτινα παρατίθενται κατωτέρω. Ειδικά τυπικά προσόντα Χρόνος Διοικήσεως ή ενασκήσεως καθηκόντων Άρθρ.16.-1.Ουδείς Αξιωματικός του Στρατού Ξηράς και της Αεροπορίας δύναται να προταθή προς προαγωγήν, του δε Ναυτικού να προαχθή εάν δεν έχη τον εν ταις επομέναις παραγράφοις καθοριζόμενον χρόνον υπηρεσίας, μέχρι της χρονολογίας υποβολής των προτάσεων, εν Μονάδι ή ενάσκησιν Διοικήσεως, ή Υποδιοικήσεως Τμήματος ή Μονάδος εν εκάστω βαθμώ ή συνολικόν τοιούτον ως Αξιωματικός ή ενάσκησιν καθηκόντων εις τας υπό των Πινάκων Συνθέσεως προβλεπομένας θέσεις. Δια τους εκ της Στρατιωτικής Ιατρικής Σχολής κατατασσομένους εις τον Στρατόν Ξηράς, Β.Ν. και Β.Α., Ανθυπιάτρους, Σημαιοφόρους (Ιατρούς), και Ανθυποσμηναγούς (Ιατρούς), δεν απαιτείται χρόνος παραμονής εις τον βαθμόν ή ενασκήσεως καθηκόντων δια την υποβολήν προτάσεων. «Δια τον Στρατόν Ξηράς ο χρόνος Διοικήσεως δέον να αποκτάται εις τον κατεχόμενον βαθμόν και εις θέσεις προβλεπομένας υπό των πινάκων συνθέσεως ή εις τοιαύτας ανωτέρου βαθμού». Το ανωτέρω εντός « » εδάφιον προσετέθη δια της παρ. 1 άρθρου μόνου Α.Ν. 224 της 22/27 Δεκ. 1967 (κατωτ. αριθ. 17). Σελ. 200(δ) Τεύχος 769-Σελ. 38 - 590 36.Γ.α.4 Ιεραρχία και Προαγωγές Αξιωματικών 